ভাগাড়ে মিলল আন্তর্জাতিক ক্রিকেট ম্যাচে পাওয়া ম্যান অফ দ্য ম্যাচের ১ লক্ষ টাকার চেক। তাও আবার জাতীয় দলের তারকা অলরাউন্ডার রবীন্দ্র জাদেজার। অবশ্য আসল চেক নয়। চেকের রেপ্লিকা। তবে এতেই পড়ে গিয়েছে শোরগোল। আন্তর্জাতিক ক্রিকেট ম্যাচে ম্যাচের সেরা যিনি হন তাঁকে পুরস্কার বিতরণী অনুষ্ঠানের সময় আসল চেকের রেপ্লিকা দেওয়া হয় প্রতীকী হিসেবে। সেই প্রতীকী চেকেরই ঠাঁই হল ভাগাড়ের ডাস্টবিনে। সাফাই কর্মীরা ‘উদ্ধার’ করেন সেই চেক।

এই বিষয়ে অন্যান্য খবর

হাসিন কংগ্রেসে, জাদেজার বউ হিন্দুত্ববাদী দলে, চমক জাতীয় রাজনীতিতে
ছেলের প্রথম শতরান দেখতে পেলেন না, প্রয়াত মাকে বড় উপহার জাদেজার 
ব্যাট হাতে শীর্ষে ওঠার দিনেই সতীর্থদের মুখঝামটা হজম করলেন জাদেজা


সদ্য সমাপ্ত ওয়েস্ট ইন্ডিজ সিরিজ। সেখানেই ওয়ান ডে সিরিজে ঘুরে দাঁড়ানোর মঞ্চ ছিল রবীন্দ্র জাদেজার। সীমিত ওভারের ক্রিকেটে কুলদীপ, চহালদের দাপটে এখন মোটেই প্রথম একাদশে জায়গা পান না সৌরাষ্ট্রের অলরাউন্ডার। সাম্প্রতিক কালে রিজার্ভেই জায়গা হচ্ছিল তাঁর। দুর্বল ওয়েস্ট ইন্ডিজের বিরুদ্ধে প্রথম সারির বেশ কিছু ক্রিকেটারের পরিবর্তে রিজার্ভ ক্রিকেটারদের দেখে নেওয়ার ছিল নির্বাচকদের সামনে।

Sir Ravindra Jadeja's Man Of The Match Cheque Replica (5th ODI #IndvWI) Found In Garbage Dump By An NGO.

BCCI Must Get Rid Of These Useless Replicas To Reduce Non-biodegradable Wastes. pic.twitter.com/0QTTTyqB0E
— Sir Ravindra Jadeja (@SirJadeja) November 10, 2018

সেখানেই ফের নিজের কার্যকারিতা প্রমাণ করেছেন বাঁ হাতি স্পিনার-অলরাউন্ডার। পাঁচ ম্যাচের ওয়ান ডে-তে শেষ ম্যাচে ‘ম্যান অফ দ্য ম্যাচ’ হন জাদেজা। তিরুবন্তপুরমে জাদেজার বিধ্বংসী বোলিংয়ে ক্যারিবিয়ান ব্যাটসম্যানরা মাত্র ১০৫ রানে গুটিয়ে গিয়েছিল। জাদেজা একাই নিয়েছিলেন ৪ উইকেট। জবাবে ব্যাট করতে নেমে হেসেখেলে সেই রানে পৌঁছে যান রোহিত শর্মা, কোহলিরা।
সেই ম্যাচেরই প্রতীকী চেক ভাগাড়ে পাওয়া যাওয়ায় উঠে গিয়েছে একগাদা অস্বস্তিকর প্রশ্ন। সম্মান হিসেবে দেওয়া এই প্রতীকী রেপ্লিকা ট্রফি সংশ্লিষ্ট ক্রিকেটার নিজের সংগ্রহে রাখতে না চাইলে কি ফেলে দেওয়া হবে ভাগাড়ের আবর্জনায়? বিশেষত যেখানে দেশ ও নিজস্ব ব্যক্তিগত গরিমার বিষয় রয়েছে? সোশ্যাল মিডিয়া আপাতত এই জবাবই খুঁজছে।